ALP_Martonne_Adler_Ildiko

Eger Megyei Jogú Város Önkormányzata Közgyűlésének

**rendelet-tervezete a személyes gondoskodást nyújtó szociális,**

**valamint a gyermekjóléti alapellátásokról**

**és azok térítési díjairól szóló 14/2007. (III. 30.)****önkormányzati rendelet módosításáról**

**Tisztelt Közgyűlés!**

Az elmúlt időszakban Közgyűlésünk úgy döntött, hogy a családok terheinek enyhítése érdekében átmenetileg nem emeli a gyermekek és a szociális ellátásban részesülők étkezésének térítési díjait. Az étkezési intézményi térítési díj határozza meg, hogy a szolgáltatást nyújtó konyhák milyen értékű nyersanyagot használhatnak fel az étel előállításához. Ezért a minőség romlása nélkül ilyen intézkedést hosszú ideig nem lehet fenntartani, felül kell vizsgálni, milyen nyersanyagnorma növekedéssel biztosítható az egészséges étkezés.

Figyelembe kell vennünk azt is, hogy az érintettek egészségét szolgáló közétkeztetés érdekében az Emberi Erőforrások Minisztériuma a 2015. január 1-jén életbe lépő 37/2014. (IV. 30.) rendeletével újraszabályozta a közétkeztetésre vonatkozó táplálkozás-egészségügyi előírásokat.

A rendelet kiterjed a nevelési-oktatási intézményekben, az állami és önkormányzati finanszírozású nyári táborokban, a fekvőbeteg-szakellátást nyújtó intézményekben, a szociális ellátás, a gyermekjóléti alapellátás és a gyermekvédelmi szakellátás keretében ellátott, különböző korú és egészségi állapotú személyek részére biztosított étkezésekre.

A közétkeztetést végző vállalkozásoknak, önkormányzati üzemeltetésű intézményeknek a rendelet előírásai szerint kell az ételt előállítani. Szigorúak a szabályok a szolgáltatott ételek sótartalmával, valamint a naponta biztosítandó tej- és tejtermék, zöldségek, gyümölcsök, halételek, teljes kiőrlésű pékáruk mennyiségével kapcsolatos elvárások tekintetében, kiemelten az óvodás korosztály esetében. Ezek az előírások az ételek előállításának költségét önmagukban is növelik.

További változtatás, hogy a korábban egységes általános iskolai korosztály közétkeztetését ketté bontja, a 10 évesnél fiatalabb és idősebb korosztályokra, így az újként megjelenő 2. korosztálynak a nyersanyagköltsége nagyobb arányban emelkedik.

A magas színvonalú, egészséges étkeztetést előmozdítani hivatott rendelet szerinti, a Magyar Közétkeztetők Egyesülete mintaétlapot tett közzé. Ennek alapján az önkormányzati működtetésű köznevelési intézményekben közétkeztetés nyújtó PENSIO Minőségi Közétkeztetési Kft. javaslatot tett az új nyersanyagnormákra.

A *gyermekétkeztetés* területén a cég javaslata alapján

* a bölcsődei norma megfelel az új előírásoknak,
* az óvodai 313 Ft+Áfa/nap nyersanyagnorma esetében nettó 70 Ft-os,
* az általános iskolai alsósok háromszori étkezése 397 Ft+Áfa/nap norma esetében nettó 74 Ft-os, 263 Ft+Áfás ebédje 9 Ft-os,
* a felsősök háromszori étkezése szintén 397 Ft+Áfa/nap norma esetében nettó 121 Ft-os, 263 Ft+Áfás ebédje 35 Ft-os,
* a középiskolás korosztály 280 Ft+Áfa/ebéd nyersanyagnormája esetében 54 Ft-os,
* a kollégiumok 624 Ft+Áfa/nap nyersanyagnorma 66 Ft-os

emeléssel biztosítható az ideális minőségű és összetételű étkeztetés.

A *szociális étkezés* ebédje azonosan változna a középiskolásokéval. Az Értelmi Fogyatékosok Nappali Központja reggelijének normája további 6 Ft-tal nőne. A szociális étkezés vacsorája és az ápoló-gondozó otthonok normája változatlan maradhat.

A Kft. által javasolt emelkedések arányaikban a következők lennének:

* az óvodákban 22,4%,
* az alsós általános iskolásoknál 18,7%, (az ebéd 3,4%)
* a felsős általános iskolában 30,5%, (az ebéd 13,4%)
* középiskolákban és szociális étkezés esetén 19,4%,
* kollégiumokban 10,6%, (az ebéd 19,4%).

A javaslatból jól látható, hogy a jelentősebb emelkedést a tízórainál és uzsonnánál javasolja.

A gyermekek védelméről és a gyámügyi igazgatásról szóló 1997. évi XXXI. törvény alapján a szülő a gyermekétkeztetés során csak a nyersanyagnormát fizeti, esetenként a törvény szerinti ingyenes vagy 50 %-os kedvezménnyel.

A szociális igazgatásról és a szociális ellátásokról szóló 1993. évi III. törvény alapján a szociális étkezésért a szolgáltatási önköltséget (nyersanyagnorma + rezsi) kell fizetni, a jövedelemtől függő kedvezmények figyelembe vételével. A jogszabályi kedvezmények miatt meg nem fizetett nyersanyagnorma, és rezsiköltség az önkormányzatot terheli.

A térítési díjakat az önkormányzatnak a személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) sz. rendelete állapítja meg. (A jelenleg hatályos rendeletet mellékletként csatoljuk.)

Javasolom, hogy a rendelet módosításával 2015. február 1-i hatállyal indítsuk el a 37/2014. (IV. 30.) EMMI rendelet alkalmazásával kalkulált nyersanyagnormák bevezetését, ezzel együtt a térítési díjaknak 2015-ben két lépésben történő megállapítását. A gyermekek döntő többségét érintő és egyben legfontosabb étkezés, az ebéd nyersanyag árát emeljük az ideális szintre, a kiegészítő étkezéseknél ezt két alkalommal történő emeléssel vezessük be. A fokozatos bevezetés különösen indokolt az általános iskolás felső tagozatos gyermekek szülei számára, az ő esetükben igen jelentős lenne a térítési díj növekedése.

A szolgáltatói számítások és mintaétlapok figyelembe vételével

* az óvodai nyersanyagnormát nettó 35 Ft-tal, 11%-kal,
* az alsófokú köznevelési intézmények 1. korcsoportos ebédjét nettó 9 Ft-tal, 3,4%-kal, tízóraiját és uzsonnáját nettó 18 Ft-tal, 26,9%-kal,
* az alsófokú köznevelési intézmények 2. korcsoportos ebédjét nettó 20 Ft-tal, 7%-kal, tízóraiját és uzsonnáját nettó 18 Ft-tal, 26,9%-kal,
* a középfokú köznevelési intézmények ebédjét nettó 28 Ft-tal, 10%-kal,
* a kollégiumok reggelijét nettó 5 Ft-tal, 3,4%-kal, ebédjét nettó 28 Ft-tal, 10%-kal, vacsoráját nettó 7 Ft-tal, 3,5%-kal,
* a diétás ebéd nyersanyagköltségét nettó 16 Ft-tal, 5,2 %-kal,
* a szociális étkezés ebédjét nettó 28 Ft-tal, 10%-kal, reggelijét nettó 6 Ft-tal, 4,1%-kal

javasolom növelni.

Az emelés nyomán kialakuló, Áfá-val növelt napi térítési díjak és a változás mértékei egyes tételeknél a következők:

|  |  |  |  |
| --- | --- | --- | --- |
| Megnevezés | Intézményi térítési díj  (nyersanyagköltség +  ÁFA) Ft/nap  2015. január | Intézményi térítési díj  (nyersanyagköltség +  ÁFA) Ft/nap  2015. február | Emelés  %-a |
| Óvodai 3xi étkezés | 398 | 442 | 11,1 |
| Általános iskolai ebéd 1. korcsoport | 334 | 345 | 3,3 |
| Általános iskolai napközi 1. korcsoport (3xi étkezés) | 504 | 561 | 11,3 |
| Általános iskolai ebéd 2. korcsoport | 334 | 359 | 7,5 |
| Általános iskolai napközi 2. korcsoport (3xi étkezés) | 504 | 575 | 14,1 |
| Középiskolai ebéd | 356 | 391 | 9,8 |
| Középiskolai kollégiumi ellátás (3xi étkezés) | 792 | 843 | 6,4 |
| Diétás ebéd | 406 | 427 | 5,2 |

Az óvodai kollégiumi étkezés teljes napi normája 13 Ft-tal 573 Ft-ra, általános iskolai 1. korcsoport 53 Ft-tal 675 Ft-ra, a 2. korcsoport 64 Ft-tal 686 Ft-ra változik. Ezek a gyermekek a Mlinkó István (siketek iskolája) és Szalaparti iskolák bentlakó tanulói, jelentős hányaduk a gyermekvédelmi szabályok – egészségi állapotuk, 3 kiskorú gyermek eltartása, vagy szociális helyzetük alapján – féláron, vagy ingyenesen étkezik, ugyanakkor az iskolai közétkeztetésüket semmilyen formában nem „egészíti ki” a család szerepvállalása.

A változtatás a következők szerint hat ki az önkormányzat költségvetésére:

* az önkormányzat fizeti ki az ingyenesen étkezők nyersanyagköltségét, kedvezményes étkezők esetében annak 50 %-át; a 2014. évi cca. 5300 étkező gyermek 23%-a, étkezik térítésmentesen, és 24%-a az 50 %-os kedvezménnyel,
* az önkormányzatot terheli a gyermekétkeztetés rezsije, ami növekszik a mostani döntéssel bekövetkező rezsiemelkedéssel,
* a szociális étkeztetés esetén csak a legmagasabb jövedelmű jogosultak fizetik ki az étkezés önköltségét, 10 jövedelemsáv alapján adunk kedvezményt, ami nyomán a kedvezmény mértéke szerinti nyersanyag- és rezsiköltséget is az önkormányzat viseli.

Az önkormányzati konyhákban az ételkészítéshez az egyes intézmények költségvetésében meghatározott bér- és dologi kiadásokat (rezsit) tételesen és teljes körűen biztosítjuk. A külső szolgáltatók a szerződések szerint, a nyersanyagköltség %-ában meghatározott rezsit számítják fel. Ez a mérték eltérő, 50-55% közötti. Ebből következik, hogy a normaemelés ez utóbbi esetben automatikusan együtt jár a rezsiköltség növekedésével is.

Egyidejűleg tárgyalást kezdeményeztünk a szolgáltató PENSIO Kft-vel az étkezési szolgáltatási díj rezsi részének 55%-ról 52 %-ra csökkentése tárgyában.

Ennek kimenetele függvényében, valamint az étkezés jövő évi állami költségvetési támogatása ismeretében a 2015. költségvetésben tervezzük a nyersanyagnorma emelés önkormányzatot terhelő kiadásait.

Kérem a Tisztelt Közgyűléstől a rendelet elfogadását.

Eger, 2014. december 2.

**Martonné Adler Ildikó**

Eger Megyei Jogú Város Önkormányzata Közgyűlésének

**rendelet-tervezete a személyes gondoskodást nyújtó szociális,**

**valamint a gyermekjóléti alapellátásokról**

**és azok térítési díjairól szóló 14/2007. (III. 30.)****önkormányzati rendelet módosításáról**

Eger Megyei Jogú Város Önkormányzat Közgyűlése Magyarország Alaptörvénye 32. cikkének (1) a) és (2) pontjaiban, valamint, Magyarország helyi önkormányzatairól szóló 2011. évi CLXXXIX. törvény 143. § (4) bekezdés a) pontjában, a szociális igazgatásról és szociális ellátásokról szóló 1993. évi III. törvényben, a gyermekek védelméről és a gyámügyi igazgatásról szóló 1997. évi XXXI. törvényben kapott felhatalmazás alapján a következő rendeletet alkotja:

Módosuló rendelkezések

**1. §**

A rendelet 1-4. melléklete helyébe e rendelet 1-4. melléklete lép.

**Záró rendelkezések**

2. §

(1) E rendelet kihirdetését követő napon lép hatályba, és hatályba lépését követő napon hatályát veszti.

(2) A rendelet mellékletében megállapított térítési díjakat első alkalommal a 2015. február hónapra nyújtott szolgáltatásokra kell alkalmazni.

# Dr Kovács Luca Habis László

# jegyző polgármester

1. melléklet

**Szociális szolgáltatások térítési díjai**

|  |  |  |  |
| --- | --- | --- | --- |
| **Megnevezés** | **Nyersanyagnorma+Áfa**  **Ft/étkezés/fő** | **Térítési díj**  **Nyersanyagnorma+rezsi+ÁFA**  **Ft/étkezés/fő** | |
| Reggeli | 192 | 288 | |
| Ebéd | 391 | 585 | |
| Vacsora | 303 | 455 | |
| Ápoló-gondozó | 980 | 1415 | |
|  |  |  |
| **Megnevezés** | | **Sztv. szerinti intézményi**  **térítési díj** | | **Helyi legmagasabb térítési díj** |
| Meleg étel házhoz szállítása | | 150 Ft/ háztartás | | 120 Ft/háztartás |
| Házi segítségnyújtás, személyi segítés, | | 800 Ft/óra | | 655 Ft/óra |
| Jelzőrendszeres házi segítségnyújtás | | 80 Ft/nap | | 25 Ft/nap |
| Támogató szolgáltatás személyi segítés | | 170 Ft/óra | | 340 Ft/óra |
| Támogató szolgálat keretében végzett személyi szállítás kilométerdíja | | 95 Ft/km | | 30 Ft/km |
| Hajléktalanok átmeneti szállása | | 1270 Ft /nap; 38685 Ft /hó | | 460 Ft/nap; 14030 Ft/hó |
| Hajléktalanok ápoló-gondozó otthona | | 2980 Ft/nap; 90915 Ft/hó | | 1995 Ft/nap; 59630 Ft/hó |
| Idősek ápoló-gondozó otthona, alapszintű elhelyezés | | 5630 Ft/nap; 168900 Ft/hó | | 3980 Ft/nap; 119400 Ft/hó |
| Idősek ápoló-gondozó otthona demens ellátás | | 5425 Ft/nap;.162750 Ft/hó | | 3855 Ft/nap; 115650 Ft/hó |
| Idősek ápoló-gondozó otthona, emelt szintű elh.  Egyszeri belépési díj | | 6520 Ft/nap 195600 Ft/hó  650.000 Ft | | 4540 Ft/nap; 136200Ft/hó  650.000 Ft |

2. melléklet

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | **Személyi térítési díj táblázat** | | | | |  |  |  |  |  |  |  |  |  |
| **Étkeztetés** | | | | | | | | | | | | | | **Gyermekfelügyelet** | | |  |  |  |
| **Jövedelem határok** | **Tér. díj %-a** | **ÉNEK Ft/adag** | | | **Ebéd Ft/adag** | | | **Vacsora Ft/adag** | | | **Étel szállítása Ft/háztartás** | | | **H.S.Ny** | **1,25 2 gyermek** | **1,50 3 gyermek** |  |  |  |
|  |  |  |
| **1 gyermek** |  |  |  |
| **Ft** | **Nettó** | **ÁFA** | **Bruttó** | **Nettó** | **ÁFA** | **Bruttó** | **Nettó** | **ÁFA** | **Bruttó** | **Nttó** | **ÁFA** | **Bttó** | **Ft/ó** | **Ft/ó** | **Ft/ó** |  |  |  |
| 85.501 – felett | 100% | 642 | 238 | **880** | 431 | 159 | **590** | 358 | 97 | **455** | 94 | 26 | **120** | 655 | 800 | 960 |  |  |  |
| 79.167 - 85.500 | 91% | 588 | 217 | **805** | 394 | 146 | **540** | 327 | 88 | **415** | 87 | 23 | **110** | 595 | 745 | 895 |  |  |  |
| 72.834 - 79.166 | 82% | 533 | 197 | **730** | 354 | 131 | **485** | 295 | 80 | **375** | 79 | 21 | **100** | 535 | 670 | 805 |  |  |  |
| 66.501 - 72.833 | 73% | 467 | 173 | **640** | 314 | 116 | **430** | 260 | 70 | **330** | 71 | 19 | **90** | 475 | 600 | 715 |  |  |  |
| 60.167 - 66.500 | 64% | 412 | 153 | **565** | 277 | 103 | **380** | 228 | 62 | **290** | 59 | 16 | **75** | 420 | 525 | 630 |  |  |  |
| 53.834 - 60.166 | 55% | 354 | 131 | **485** | 237 | 88 | **325** | 197 | 53 | **250** | 51 | 14 | **65** | 360 | 450 | 540 |  |  |  |
| 47.501 - 53.833 | 46% | 296 | 109 | **405** | 197 | 73 | **270** | 165 | 45 | **210** | 43 | 12 | **55** | 300 | 375 | 450 |  |  |  |
| 41.167 - 47.500 | 37% | 241 | 89 | **330** | 161 | 59 | **220** | 134 | 36 | **170** | 35 | 10 | **45** | 240 | 305 | 365 |  |  |  |
| 34.834 - 41.166 | 28% | 179 | 66 | **245** | 120 | 45 | **165** | 98 | 27 | **125** | 28 | 7 | **35** | 185 | 230 | 275 |  |  |  |
| 28.500 - 34.833 | 19% | 120 | 45 | **165** | 80 | 30 | **110** | 67 | 18 | **85** | 20 | 5 | **25** | 125 | 155 | 185 |  |  |  |
| 0 - 28.500 |  | 31 | 9 | **40** | 15 | 5 | **20** | 8 | 2 | **10** | 8 | 2 | **10** | 0 | 0 | 0 |  |  |  |

3. melléklet

**A bölcsődei ellátás, a családi napközi, a házi gyermekfelügyelet és a gyermekek átmeneti gondozása térítési díjai**

|  |  |  |  |  |  |
| --- | --- | --- | --- | --- | --- |
| Megnevezés | Nyersanyagnorma Ft/nap/fő | Étkezési térítési díj (nyersanyagnorma+ÁFA) Ft/nap/fő | Gondozási díj | Rezsiköltség  Ft/nap | Összes térítési díj  Ft/nap |
| Bölcsőde | 344 | 437 | 133/ nap | - | 570 |
| Játszóház | 344 | 437 | 200/ óra | 158 | 595+ gondozási díj |
| Családi napközi (egész napos, étkezéssel) |  |  | 520/nap |  | 437+ gondozási díj |
| Családi napközi (félnapos: tízórai, reggeli) |  |  | 295/nap |  | 80+gondozási díj |
| Családi napközi (félnapos: ebéd, uzsonna) |  |  | 295/nap |  | 330+ gondozási díj |
| Családi napközi (félnapos, étkezés nélkül) |  |  | 100/óra |  |  |
|  | |  |  |
|  | | Gyvt. szerinti intézményi térítési díj Ft/óra | Helyi térítési díj Ft/óra |
| Házi gyermekfelügyelet | | 915 | 655 |

|  |  |  |
| --- | --- | --- |
| **Egy főre eső jövedelem** (Ft) | **Személyi térítési díj** | |
| **Napi** | **Havi** |
| Családok átmeneti otthona | Családok átmeneti otthona |
| 49.401.-tól | 225 | 6750 |
| 37.051.-49.400.- | 207 | 6210 |
| 28.501.-37.050.- | 169 | 5070 |
| 0.-28.500.- | 131 | 3930 | |
|  | **Helyettes szülői ellátás térítési díj** | | |
|  | 1380 | 41400 | |

4. melléklet

**Az önkormányzat által fenntartott óvodák és a közigazgatási területén az állami intézményfenntartó központ által fenntartott nevelési-oktatási intézmények étkezési nyersanyagköltségei és intézményi térítési díjai**

|  |  |  |
| --- | --- | --- |
| Megnevezés | Nyersanyagköltség  Ft/nap | Intézményi térítési díj  (nyersanyagköltség +  27 %-os ÁFA) Ft/nap |
| Óvodai 3xi étkezés  ebből: - ebéd:  - tízórai, uzsonna: | 348  213  135 | 442  271  171 |
| Általános iskolai ebéd 1. korcsoport  (csak ebéd): | 272 | 345 |
| Általános iskolai napközi 1. korcsoport (3xi étkezés)  ebből: - ebéd:  - tízórai, uzsonna: | 442  272  170 | 561  345  216 |
| Általános iskolai ebéd 2. korcsoport\* | 283 | 359 |
| Általános iskolai napközi 2. korcsoport b(3xi étkezés)  ebből: - ebéd:  - tízórai, uzsonna: | 453  283  170 | 575  359  216 |
| Középiskolai ebéd\*: | 308 | 356 |
| Középiskolai kollégiumi ellátás  (3xi étkezés)  ebből: - reggeli:  - ebéd:  - vacsora: | 664  151  308  205 | 843  192  391  260 |
| Szakmunkástanuló kollégiumi ellátott (4xi étkezés)  ebből: - reggeli, tízórai, vacsora:  - ebéd: | 696  388  308 | 884  493  391 |
| Óvodai kollégiumi étkezés  (5xi étkezés)  ebből: - reggeli:   * tízórai, uzsonna: * ebéd: * vacsora: | 573  85  135  213  140 | 728  108  171  271  178 |
| Ált. iskola kollégiumi étkezés 1. korcsoport (5xi étkezés)  ebből: - reggeli:   * tízórai, uzsonna: * ebéd: * vacsora: | 675  88  170  272  145 | 857  112  216  345  184 |
| Ált. iskola kollégiumi étkezés 2. korcsoport (5xi étkezés)  ebből: - reggeli:   * tízórai, uzsonna: * ebéd: * vacsora: | 686  88  170  283  145 | 871  112  216  359  184 |
| Diétás ebéd | 336 | 427 |

\* dolgozói, és kiegészítő tevékenység keretében értékesített nyersanyagnorma ár